**Upute:** Pročitaj zadane stranice i napiši (u računalu ili čitkim rukopisom) odgovore na sljedeća pitanja. Odgovori sažeto, ali promišljeno. Od velike ti pomoći može biti vođenje bilježaka tijekom čitanja zadanog materijala.

|  |  |  |  |
| --- | --- | --- | --- |
| **Ime i prezime:** |  | **Datum:** |  |
| **Kolegij:** |  | **Profesor:** |  |

1. **Bibliografski podaci**

Za svaki pročitani materijal potrebno je navesti naslov, autora, izdavača, i godinu izdavanja.

2. **Jesi li pročitao sav zadani materijal?** (zaokruži ili napiši koji postotak si pročitao, ako nisi pročitao sve) Da Ne \_\_\_\_%

3. **Koja je svrha pisanja pročitanog materijala?**

Ovaj dio ne treba biti dugačak, ali mora odgovoriti na sljedeća pitanja: Zašto je ovaj članak/ova knjiga napisan(a)? Zašto je ovaj članak/ova knjiga potreban/potrebna? Koji je “teret” autora?

Predgovor, uvod, i/ili prvo poglavlje knjige trebali bi biti prvenstveni izvori za odgovore na ova pitanja.

4. **Napiši sažetak sadržaja pročitanog materijala!**

Ovaj dio izvještaja treba opisati sadržaj pročitanog materijala. Nemoj se zaplesti u detalje, nego se usredotoči na sažetak. Stranica sa sadržajem knjige bi ti trebala pomoći da ostaneš usredotočen na veliku sliku, a često autori donose sažetke u zaključku svakog poglavlja koji bi ti trebali pomoći u razlikovanju između glavnih misli i razvojnih ideja.

5. **Koje ideje su te se dojmile? Koja važna načela za kršćanski život si primjetio?**

Ovaj dio izvještaja može biti popis kratkih natuknica, tj. popis citata ili parafraziranih ideja koje su ti bile izričito zanimljive ili korisne. Možeš ih izabrati prema tome kako su kreativno ili snažno istaknule poantu, ili kako jasno izražavaju ključne točke koje želiš zapamtiti, ili jer su te navele da dublje razmišljaš o nečemu, itd.

6. **S čime se ne slažeš?**

Daje li pročitani materijal izjave ili zauzima stavove s kojima se ne slažeš? Ako daje i/ili zauzima, navedi ih uz kratko objašnjenje razloga iz kojih se ne slažeš.

7. **Procjena vrijednosti pročitanog**

Ovo je dio za formalnu kritiku pročitanog. Iako su prethodni dijelovi možda sadržavali svojevrsne kritičke elemente, ovdje to treba učiniti izričito jasno. Trebao bi odgovoriti na pitanja poput ovih: Je li autorova svrha vrijedna? Koliko dobro je autor postigao svrhu koju je izrazio? Daje li djelo koristan doprinos temi? Je li djelo bilo od pomoći? Zašto (ili: Zašto ne)? Koje su jakosti djela? Koje su slabosti djela? Kako bi se djelo moglo poboljšati? U svjetlu izražene svrhe, nedostaje li išta? Kakvo je djelo u usporedbi s drugim djelima iste tematike?